jkorsvik/nowiki_second_scrape_merged huggingface dataset:
Azzun Atma

Azzun Atma (arabisk: عزون عتمة, hebraisk: עזון עתמה) er en palestinsk landsby i det administrative området (guvernementet) Qalqilya øst på Vestbredden, 5 kilometer sørøst for byen Qalqilya. Ifølge Palestinsk statistisk sentralbyrå hadde Azzun Atma et folketall på rundt 1 670 innbyggere i 2006. 3,9 % av befolkningen i Azzun Atma var flyktninger i 1997.


== Historie ==
Stedet har en historie som går langt tilbake. Det har blitt funnet rester fra keramikk fra Midtøstens steinalder II-epoke, fra persisk tid, hellenistisk tid, bysantinsk tid, umajjadenes kalifat korsfarertiden, ajjubidenes kalifat og mamelukk-sultanatet. Gamle steiner har blitt tatt fra tidligere bygninger, og brukt på nye hjem, og moskeen er antagelig en eldre kristen kirke.I 1596 ble stedet registrert i osmanske skatteregistre som 'Azzun, underlagt nahiyah (administrativ region av landsbyer) av Jabal Qubal, underlagt liwa (regionen) eller sandsjak (distriktet) Nablus. Den hadde da en befolkning på 29 husholdninger, pluss to ungkarer (ugifte), alle muslimer. Landsbyboerne betalte skatt på hvete, bygg, sommeravling, oliven, geiter og birøkting.Da den franske utforskeren Victor Guérin besøkte stedet i 1870 ble det beskrevet som en stor arabisk landsby som da var forlatt. Mange små, firkantede hus var fortsatt delvis stående, og i nærheten av moskeen merket han seg gamle søyler og en stor stein fra eldre bygninger fra før muslimsk tid. Gamle fikentrær og vakre mimosaer var spredt over ruinene. I stiftelsen Palestine Exploration Funds Survey of Western Palestine («Undersøkelse av vestlige Palestina», 1882) er det også beskrevet som en «landsby i ruiner».


== Referanser ==


== Litteratur ==
Conder, C.R.; Kitchener, H.H. (1882). The Survey of Western Palestine: Memoirs of the Topography, Orography, Hydrography, and Archeology. 2. London: Committee of the Palestine Exploration Fund. 
Dauphin, Claudine (1998). La Palestine byzantine, Peuplement et Populations. BAR International Series 726 (fransk). III : Catalogue. Oxford: Archeopress. ISBN 0-860549-05-4. 
Finkelstein, I.; Lederman, Zvi (1997). Highlands of many cultures. Tel Aviv: Institute of Archeology of Tel Aviv University Publications Section. ISBN 965-440-007-3. 
Guérin, Victor (1875). Description Géographique Historique et Archéologique de la Palestine (fransk). 2: Samarie, pt. 2. Paris: L'Imprimerie Nationale.  
Hütteroth, Wolf-Dieter; Abdulfattah, Kamal (1977). Historical Geography of Palestine, Transjordan and Southern Syria in the Late 16th Century. Erlanger Geographische Arbeiten, Sonderband 5. Erlangen, Germany: Vorstand der Fränkischen Geographischen Gesellschaft. ISBN 3-920405-41-2. 
Palmer, E.H. (1881). The Survey of Western Palestine: Arabic and English Name Lists Collected During the Survey by Lieutenants Conder og Kitchener, R. E. Transliterated and Explained by E.H. Palmer. Committee of the Palestine Exploration Fund. 


== Eksterne lenker ==
(en) Azzun Atma – kategori av bilder, video eller lyd på Commons

Survey of Western Palestine, Map 14: IAA, Wikimedia commons
‘Azzun ‘Atma Village (Fact Sheet), ARIJ
‘Azzun ‘Atma Village Profile, ARIJ
‘Azzun ‘Atma, areal photo, ARIJ
Ćehotina

Ćehotina (kyrillisk: Ћехотина; også kalt Ćeotina, Ćotina eller Čehotina) er en 125 km lang elv i Montenegro og Bosnia-Hercegovina, og er en av  sideelvene til Drina.


== Elveløpet ==
Ćehotina har sitt utspring i den montenegriske regionen Donji Kolašin, nær grensen til Serbia. Den renner nordvestover og svinger seg gjennom de høye fjellområdene. Det er svært få bebyggelser langs denne delen av elven, bortsett fra landsbyen Vrulje. Elven renner så forbi den østlige fjellsiden av fjellet Korijeni, før hun går inn i Pljevaljska kotlina, og inn i byen Pljevlja. Videre renner hun inn i regionen Podgora og gjennom landsbyene Radosavec, Židovići, Donja Brvenica og Gradac. Ćehotina renner så mellom regionen Bukovica i nord og den nordlige delen av fjellet Ljubišnja, og i et par kilometer her danner hun grensen mellom Montenegro og Bosnia-Hercegovina. Elven renner så gjennom landsbyene Vikoč, Falovići, Godijeno og Brusina før hun munner ut i Drina, hvor byen Foča ligger.
Ćehotina renner bare 25 km i Bosnia-Hercegovina, mens resten er i Montenegro. Hun har ingen større sideelver, og den viktigste er Voloder, som munner ut i Ćehotina nær Gradac.
Elven har stort potensial i vannkraftproduksjon, men er ikke utnyttet ennå. Elven er en del av tilsigområdet til Svartehavet (via Drina og Donau), og har selv et nedslagsfelt på 1 237 km². Det er ikke mulig med skipsfart på elven.


== Referanser ==


== Eksterne lenker ==
(en) Ćehotina – kategori av bilder, video eller lyd på Commons
Carl August Olsen

Carl August Olsen (født 24. mars 1831 i Halse, Mandal, død 9. november 1911) var en norsk gullgraver, jordomseiler, skipsfører, eventyrer og forfatter.
Han var sønn av skipper Christian Friderich Olsen og hustru Gunelle Andreasdtr Kleven. Giftet seg i 1863 med 22 år gamle Elen Marie Hansdtr. fra Reklingsholm. I 1885 kalte han seg fabrikkeier og bodde med kone og fem døtre i Kristiania. Bosette seg siden på Fiskholmen i Bremanger kommune, der han fra 1897 arbeidet som fyrvokter på Smørhavn fyr. Han døde i Devonshire, England.
Olsen gav ut fem bøker om opplevelsene sine.


== Bibliografi ==
1882 – En Guldgravers Historie : efter Dagbogsoptegnelser fra otte Aars Ophold ved Australias Guldminer (Kristiania: P.T. Mallings Boghandels forlag) Tilgjengeleg på bokhylla.no
1883 – Mit Ungdomsliv tilsjøs : spredte Optegnelser (Kristiania: P.T. Mallings Boghandels forlag) Tilgjengeleg på bokhylla.no
1883 – Tyve Aar i Nordsjøen og Kattegat : Spredte Optegnelser (Kristiania: P.T. Mallings Boghandels forlag)
1885 – Guldgraverliv og Sjømandsfærd : Oplevelser og Meddelelser (Kristiania: P.T. Mallings Boghandels forlag)
1886 – Om Bømmeløens guldfelter (Kristiania: P.T. Mallings Boghandels forlag)


== Kilder ==
Carl Lauritz Lund-Iversen (1990) Ord gjennom år : dikting og diktarar frå Sunnfjord og Nordfjord 1700-1986 : med bibliografi : ein antologi – Sogn og Fjordane Forlag, Naustdal.
Twana Amin

Twana Amin (født 1. november 1981 i Suleimania) er en kurdisk forfatter oversetter og journalist.Han var redaktør av magasinet Tekst som ble utgitt av kulturdepartementet i 2003. I perioden 2005 - 2007 hadde han hovedansvaret for kulturprogrammene i radio Newa. Videre jobbet han som sjefredaktør i det kulturelle ukebladet Peik. Han fikk prisen for beste novelle i Gelawezh-festivalen, som er den største kurdiske litteraturfestivalen, i årene 2007, 2008, 2010, 2012 og 2015. I 2011 ble han kåret av kulturdepartementet i regions regjering i Kurdistan til «Årets unge forfatter» og fikk prisen for «Årets novelle». Siden 1999 har Twana skrevet mange artikler, noveller og forskningsartikler i kurdiske og persiske aviser, blader og nettsider. Han er medlem i International Federation of Journalists. Han er sjefredaktør for det kritisk intellektuelle magasinet «konsept», som gir ut en utgave hvert kvartal.


== Bøker ==
Twana Amin har gitt ut mange bøker i ulike litterære temaer og områder som novelle, forskning, litteraturkritikk og oversettelse. 
Skjønnlitteratur: 

Piken i Maleriet (2007)
Å spasere sammen og å spasere alene (2008) 
Skriving og eksil (2008) 
En hund i speilet (2012) 
Å fly i et åpent bur (2012) 
Gud i menneskets hode (2012) 
Lyden av fotspor Vann, Sohrab Sepehri  overset (2014) 
La Chute, Albert Camus overset (2015) 
Blind Ugle,Sadegh Hedayat overset (2015)
Farhads skulptur, Abbas Maerufi  overset (2015)
Kjærestes hjem, Sohrab Sepehri  overset (2015)


== Referanser ==
Franklyn Barrett

Walter Franklyn Barrett (født 1873, død 16. juli 1964), bedre kjent som Franklyn Barrett, var en australsk filmregissør. Han arbeidet i flere år for West's Pictures. 


== Biografi ==
Barrett ble født i Loughborough, Leicestershire, England, og vokste opp hos sin tante. Han var den første som filmet Melbourne Cup fra start til mål.


== Filmografi (ufullstendig) ==
Dummy Mace (1901)
A Message from Mars (1903)
The Sea Coasts of New Zealand (1911)
The Christian (1911)
All for Gold, or Jumping the Claim (1911)
The Strangler's Grip (1912)
The Mystery of the Black Pearl (1912)
The Eleventh Hour (1912)
A Silent Witness (1912)
The Life of a Jackeroo (1913)
Pommy Arrives in Australia (1913)
A Blue Gum Romance (1913)
The Pioneers (1916)
The Joan of Arc of Loos (1916)
The Mutiny of the Bounty (1916)
The Murder of Captain Fryatt (1917)
The Monk and the Woman (1917)
Australia's Peril (1917)
The Enemy Within (1918)
A Romance of Burke and Wills Expedition of 1860 (1918)
The Lure of the Bush (1918)
Struck Oil (1919)
The Breaking of the Drought (1920)
A Girl of the Bush (1921)
Know Thy Child (1921)
A Rough Passage (1922)


== Referanser ==


== Eksterne lenker ==
(en) Franklyn Barrett på Internet Movie Database 
(en) Franklyn Barrett hos The Movie Database
École nationale supérieure de techniques avancées

École nationale supérieure de techniques avancées (ENSTA ParisTech) er en fransk Grande École som uteksaminerer ingeniører nord i Frankrike (Palaiseau), og som er medlem av Université Paris-Saclay.


== Utveksling & doble grader ==
Flere svenske tekniske høyskoler har utveksling med ENSTA ParisTech. Spesielt interessant er kanskje nettverket , som etter en toårig utveksling gir rett til en eksamen også fra den utenlandske høyskolen.


== Referanser ==


== Eksterne lenker ==
Offisielt nettsted 
(en) ENSTA ParisTech – kategori av bilder, video eller lyd på Commons
Vestliggjøring

Vestliggjøring er en prosess hvori samfunn tar til seg vestlig kultur i felt som industri, teknologi, rett, politikk, økonomi, livsstil, ernæring, klær, språk, alfabet, religion, filosofi og verdier. Vestliggjøring har vært en tiltakende innflytelse på tvers av verden i de siste tiår, og noen tenkere anser vestliggjøring som en ekvivalent av modernisering, en tanke som ofte debatteres. 
Vestliggjøring kan og være beslektet med akkulturasjon og enkulturasjon. Akkulturasjon er en «kulturell endring, nærmere bestemt prosesser og hendelser som har opphav i en forbindelse mellom to kulturer som tidligere var separate og selvstendige.» Etter kontakt er endringer i kulturelle mønstre tydelige innen en eller begge kulturer. Beslektede fenomener, og fenomener som kan beskrives som «vestliggjøring», inkluderer amerikanisering og europeisering, samt historiske fenomener som romanisering, hellenisering, frankisering, og germanisering. Andre liknende, urelaterte fenomener inkluderer islamisering, japanisering, afrikanisering, og sinifisering.
Vestliggjøring følger ikke ett enkelt spesifikt mønster på tvers av forskjellige samfunn da graden av adoptering av, og blanding med, vestlige skikker finner sted i varierende grad i forskjellige samfunn.Ofte kan en regjerings vestliggjøring vekke reaksjoner og motstand fra befolkningen, og vekke uttrykk for reaksjonisme, konservatisme eller fundamentalisme.


== Historie ==
Vestliggjøring kan spore sine røtter tilbake til antikkens Hellas, vestlig kulturs fødested. Mens antikkens Hellas blomstret vokste et nytt rike i Roma frem. Romerriket kom til å ta på seg den første vestliggjøringsprosessen da riket var sterkt influert av Hellas, og dannet en ny kultur basert på prinsipper og verdier fra det greske samfunn.


== Se også ==
Vesten


== Referanser ==
Egder

Egder er en betegnelse på personer fra Agder. Egdene var et folkeslag eller en stamme i folkevandringstiden og vikingtiden. Sannsynligvis innebar navnet først og fremst geografisk tilhørighet. Betegnelsen har en lang tradisjon. Den gotiske historieskriveren Jordanes nevner egdene i sin verdenshistorie fra rundt 550, og betegnelsen egde benyttes fortsatt om personer fra Agder.
I Snorres Harald Hårfagres saga fortelles det at egdene, sammen med ryger, horder og teler, var blant Harald Hårfagres motstandere i slaget i Hafrsfjord. Egdene er også nevnt i et kvad av den islandske skalden Torarin lovtunge, skalden til den danske (og senere også engelske og norske) kongen Knut den mektige. Kvadet heter Tógdråpa og ble diktet da Torarin var med Knut på hærtog til Norge. Et utdrag av kvadet lyder slik:

Harald Hardråde kalles henholdsvis «Egdekongen» og «Egders fyrste» i kvad av skalden Stuv den blinde Tordsson. I et kvad av Tjodolv Arnorsson kalles Harald igjen «Egders fyrste».


== Referanser ==


== Litteratur ==
Jordanes: Jordanis Gotesoga, oversatt av Sigmund Skard, Det norske samlaget, Oslo 1932
Claus Krag: Norges historie frem til 1319. Universitetsforlaget, Oslo 2000
Snorre: Norges Kongesagaer, oversatt av Anne Holtsmark. Gyldendal, Oslo 1979
Maln

Maln er et tettsted i Hudiksvall kommune i Gävleborgs län i landskapet Hälsingland i Sverige. I 2010 hadde tettstedet 213 innbyggere.


== Referanser ==
Martin Følstad

Tørris Martin Wang Følstad (født 17. februar 1836 i Framverran, død samme sted 7. juli 1919) var gårdbruker, poståpner i Framverran og ordfører i Mosvik og Verran 1883-98. Han var Venstremann.Han gikk underoffiserskole, og var underoffiser i 12 år før han trakk seg tilbake til gårdsdriften. Han eide gården Øvre Vestvik fra 1865 til 1882, før han overtok hjemgården etter faren. Han giftet seg 21. mars 1864 med Margrete Thomasdatter Grande fra Mosvik. De fikk 10 barn, hvorav 5 levde opp; den yngste emigrerte til USA med skipet Tasso i 1903. I tillegg til gårdsdriften drev han som ung i jektefart, drev sildefiske og var den første i Verran som drev laksefiske med not.Følstad satt i kommunestyret i ca 35 år, og var ordfører i 17 år. Han var «direktør» (styremedlem) i Ytterøens Sparebank i 45 år, fra 1870 til 1915. Han hadde også andre offentlige verv: i skolestyre og fattigkommisjon, som valgmann, lagrettsdommer, kirkeverge, medhjelper og takstmann og som styremedlem i Verrans gjensidige fartøiassuranseforetning. Han mottok Kongens fortjenstmedalje i sølv i 1912.Både faren Tore Følstad og broren A.C. Følstad var lensmenn i Verran.


== Referanser ==
Det e langt å gå til Royal Albert Hall

Det e langt å gå til Royal Albert Hall er en samleplate med Åge Aleksandersen & Sambandet og ble utgitt den 10. juni 2016.. Albumet inneholder en coverversjon av Vidar Sandbeck-klassikeren Pengegaloppen og de tre nye Åge Aleksandersen-sangene Tenk om, Stein og Daidalos sønner som er en sang om Prudence.


== Sporliste ==
«Det e langt igjen te Royal Albert Hall» (John/Taupin, norsk tekst: Aleksandersen), (7800 Namsos)
«Bilde tå'n Ivers» (Åge Aleksandersen)
«Tenk om» (Åge Aleksandersen), med Kari Rueslåtten
«Pengegaloppen» (Vidar Sandbeck)
«Daidalos sønner» (Åge Aleksandersen)
«Stein» (Wiger/Aleksandersen), med Trond Wiger
«Trondheimsnatt» (Åge Aleksandersen), (Linedans), med Line Aleksandersen
«Danserinnen» (Åge Aleksandersen), (To skritt frem)
«Sommernatt» – They Don't Know (Kirsty MacColl, norsk tekst: Åge Aleksandersen), (Sommernatt)
«Linedans» (Åge Aleksandersen), (Linedans)
«Medvind» (Åge Aleksandersen), (Furet værbitt)
«Veien hjem» (Åge Aleksandersen), (Sukker og salt), med Henning Kvitnes & Violet Road
«Alkymisten» (Åge Aleksandersen), (To skritt frem)
«24/12» (Åge Aleksandersen), (Furet værbitt)
«Høstsang» (Åge Aleksandersen), (Katalysator)
«Janne Ahonens smil» (Åge Aleksandersen), (Katalysator)
«Levva livet» (Åge Aleksandersen), (Live fra Trondheim Torg)


== Medvirkende ==


=== Åge Aleksandersen & Sambandet ===
Åge Aleksandersen - sang, gitarer, låtskriver, produsent, tekniker, miksing
Gunnar Pedersen - gitarer, mandolin, kor
Bjørn Røstad - saksofon, tamburin, kor
Skjalg Raaen - gitarer, lapsteel, kor
Morten Skaget - bass, kor
Terje Tranaas - piano, keyboard, orgel, trekkspill, kor
Steinar Krokstad - trommer, perkusjon


=== Øvrige medvirkende ===
Kari Rueslåtten - sang på Tenk om
Trond Wiger - rap på Stein
Kåre Kolve - tenorsaksofon på Pengegaloppen
Jens Petter Antonsen - trompet på Pengegaloppen
Christian Aftreth Eriksen - blåsearr., samt trombone og baryton på Pengegaloppen og Daidalos sønner
Jo Ranheim - tekniker, miksing
Björn Engelmann - mastering
Tor Evensen - foto
Grete Rasmussen - grafisk design


== Referanser ==
Jan Böhmermann

Jan Böhmermann (født 23. februar 1981 i Bremen) er en tysk satiriker og programleder i radio og fjernsyn. Han er også filmprodusent, forlegger og journalist.


== Erdoğan-saken ==
Böhmermann ble i april 2016 kjent for å ha publisert et satirisk dikt over Tyrkias president Erdoğan. Tyrkias regjering fremsatte deretter krav om straffereaksjoner mot skuespilleren. Den tyske regjeringen meddelte 15. april 2016 at den ville gi fullmakt til straffeforfølgelse av Böhmermann, for å ha fornærmet et utenlandsk statsoverhode. Regjeringen som besto av en koalisjon mellom SPD, CDU og CSU, gjorde vedtaket mot SPDs stemmer. 
Kansler Angela Merkel understreket at de tyske statsadvokater og domstolene ville opptre uavhengige av regjeringen. Hun ga videre uttrykk for at den aktuelle lovhjemmel, straffelovens § 103, skulle oppheves. Den samme oppfatning om å oppheve bestemmelsen ble uttrykt av justisministeren, Heiko Maas. Maas mente at tanken om en majestetsfornærmelse ikke lengre passet i landets strafferett. Sahra Wagenknecht fra Die Linke, betegnet regjeringens handling som et uutholdelig kowtow.


== Referanser ==


== Eksterne lenker ==
(de) Offisielt nettsted 
(en) Jan Böhmermann – kategori av bilder, video eller lyd på Commons 
(en) Jan Böhmermann på Internet Movie Database 
(en) Jan Böhmermann hos The Movie Database
Aleksander Kirkwood Brown

Aleksander Rolf Kirkwood Brown (født 14. april 1984) er en norsk forfatter. Han har skrevet flere barnebøker, deriblant grøssere i serien Mørkets utvalgte. I tillegg har han blant annet skrevet for tegneseriebladet Donald Duck & Co. og vært manusforfatter for NRKs humorprogram Nytt på Nytt og Underholdningsavdelingen. Han har også skrevet manus til spillefilmene Askeladden - i Dovregubbens hall og Askeladden - i Soria Moria slott.
I 2020 vant Brown og Andreas Iversen Barnas Bokpris for Edward Rubikons Mysterier: Hekseskogen.
Aleksander Brown er halvt norsk og halvt skotsk. Han har blant annet bodd i Sør-Afrika og på Dokka. Han har filmutdannelse fra Australia. Nå bor han på Eidsvoll Verk.


== Utgivelser ==
2022: Edward Rubikons Mysterier: Tidsvampyrene – barnebok utgitt av Cappelen Damm
2022: Underbyen: Bergtatt – tegneserie utgitt av Cappelen Damm
2021: Skare – tegneserie utgitt av Strand Forlag
2021: Edward Rubikons Mysterier: Draugens vrede – barnebok utgitt av Cappelen Damm
2020: Edward Rubikons Mysterier: Demonbyen – barnebok utgitt av Cappelen Damm
2020: Magnus Carlsen og sjakkmorderen – tegneserie utgitt av Cappelen Damm
2019: Edward Rubikons Mysterier: Hekseskogen – barnebok utgitt av Cappelen Damm
2019: Norges Ninjakommandør – tegneserie utgitt av Cappelen Damm
2018: Monsteret i Botanisk hage – småbok for unge lesere utgitt av Aschehoug
2018: Myrmannen – småbok for unge lesere utgitt av Aschehoug
2018: BZZZ: Verdens minste bankran – barnebok utgitt av Omnipax
2017: Edward Rubikons Mysterier: Den siste halloween – barnebok utgitt av Cappelen Damm
2016: Edward Rubikons Mysterier: Mørkets bok – barnebok utgitt av Cappelen Damm
2016: Svart senker natten seg – barnebok i serien «Mørkets utvalgte» utgitt av Omnipax
2016: Edward Rubikons Mysterier: Kong Grimms hevn – barnebok utgitt av Cappelen Damm
2015: Evig midnatt på museet – barnebok i serien «Mørkets utvalgte» utgitt av Omnipax
2015: Kistefjes og andre mareritt – barnebok i serien «Mørkets utvalgte» utgitt av Omnipax
2014: Ønskebrønnen – barnebok i serien «Mørkets utvalgte» utgitt av Omnipax
2013: Elgen Geir – barnebok utgitt av Omnipax
2013: Gutten som slapp unna med tyveri, eiendomskrenkelse og assistert selvmord + andre eventyr – humorbok utgitt av Publica


== Filmer ==
CLUE: Maltesergåten (2021)
Askeladden – i Soria Moria slott (2019)
Askeladden - I Dovregubbens hall (2017)


== Referanser ==


== Kilder ==
Presentasjon av Aleksander Kirkwood Brown i Forfatterkatalogen på Forfattersentrums nettsider


== Eksterne lenker ==
(en) Aleksander Kirkwood Brown på Internet Movie Database 
(no) Hjemmeside
LibreOffice Math

LibreOffice Math er et program for å opprette og redigere matematiske formler. Programmet bruker en variant av XML for å lage formler etter spesifikasjonene i formatet  OpenDocument. Disse formlene kan inkluderes i dokumenter laget med LibreOffice Writer eller LibreOffice Calc, ved å sette dem inn i det aktuelle dokumentet.
Første versjon var 3.3 og ble lansert 25. januar 2011 som en fork av OpenOffice.org Math. Siste versjon er 5.1.2 som ble lansert 7. april 2016.
Aston Martin DB11

Aston Martin DB11 (2016–) er en fire-seters sportsbil fra britiske Aston Martin. Den er en Grand tourer med 270 liters bagasjerom og Isofix for innfesting av barneseter i baksetene, 78 liter bensintank og setevarme. Modellen tar over etter Aston Martin DB9 som ble laget fra 2004 til 2016.  Den er utstyrt med LED-lys og et panser som åpner som et kamskjell. DB11 har en egenutviklet 600-hesters V12 på 5,2 liter, dobbelturbo (første gang turbo benyttes på en Aston Martin produksjonsbil), samt et 8-trinns automatgir fra tyske ZF Friedrichshafen AG.  Dette er den første nye modellen fra Aston Martin etter at tyske Daimler AG i 2014 kjøpte seg inn med 5 % og en avtale om å bidra med blant annet motorer fra Mercedes-AMG.

		
		


== Referanser ==
Torgeir Anda

Torgeir Anda (født 1955) er en norsk politiker (V) og kommunikasjonsmann. Han var daglig leder i Natur og Ungdom 1974–1975, leder i Unge Venstre 1979–80. Han er medlem i kommunestyret i Malvik fra 2015, og satt i formannskapet 2015-2019.  Fra 2018  til 2020 var han leder i Trøndelag Venstre. Han er nå første vararepresentant til sentralstyret i Venstre. Han har arbeidet som journalist og redaksjonssekretær i Nidaros og journalist og konstituert redaktør i avisa Sør-Trøndelag. Anda var journalist i Dagens Næringsliv i 22 år, fire av disse i Brussel, og var deretter kommunikasjonsdirektør i Det norske oljeselskap i Trondheim. Han har sitt eget selskap Anda kommunikasjon.  Jobber nå i Ren Røros som kommunikasjonsdirektør. Anda har skrevet uautorisert biografi om Kjell Inge Røkke (Universitetsforlaget 1997), redigert festskrift til Odd Einar Dørum (Communicatio 2009) og skrevet Alltid videre - historien om Det norske (Det norske 2016) og Vi løftet sammen, en bok om utbyggingen av Ivar Aasen-feltet (AkerBP 2017). 


== Referanser ==


== Eksterne lenker ==
(no) Torgeir Anda hos Stortinget 
(no) Torgeir Anda hos Norsk senter for forskningsdata
Leslie Van Houten

Leslie Van Houten (født 23. august 1949 i Cedar Rapids i Iowa) er en amerikansk kvinne som var medlem av «Manson-familien» og en av de personer som ble dømt for mord i Tate–LaBianca-saken i USA i august 1969. Van Houten var kun til stede da LeBianca-paret ble myrdet natt til 10. august 1969 i Los Angeles i California. Kvelden før hadde Sharon Tate og hennes følge blitt myrdet på Cielo Drive i Beverly Hills i Los Angeles.
Van Houten var ikke ledende i det andre mordet. Men liksom alle andre ble hun dømt til dødsstraff, som senere ble omgjort til livsvarig fengsel (da alle dødsstraffer i California ble kjent ugyldige i 1972). Van Houten fikk en ny rettergang i 1977 da hun ikke ble ansett å ha fått et skikkelig forsvar da hennes forsvarsadvokat forsvant og siden ble funnet død. I sin andre rettergang klarte ikke juryen å nå et enstemmig resultat. Hun var en tid fri mot kausjon innen hun ble funnet skyldig i en tredje rettergang og ble dømt til livsvarig fengsel. Hun har flere ganger søkt om å bli løslatt, men har fått avslag.
Prestens medhjelper

Prestens medhjelper var tidligere et kirkelig og siviladministrativt tillitsverv i Norge; innført i 1629 av Christian IV i en Forordningen om kirketukten, og videreført i Christian Vs Norske Lov av 1687.Oppgavene var dels å gi presten råd og bistand om religiøse og moralske forhold, og å formane syndere. Oppgavene kunne kombineres med rollen som kirkeverge. I løpet av 1700-tallet fikk medhjelperne også siviladministrative oppgaver knyttet til fattigvesen, skole og skattemanntall.Ordningen tapte betydning utover 1800-tallet, parallelt med innføringen av kommunale, folkevalgte organer. Det ble endelig avløst av menighetsråd i 1920. Noen steder henger rollen som «medhjelper» fremdeles ved, knyttet til symbolske hjelpeoppgaver under gudstjenestene.


== Referanser ==